ไทยเฮ! ไร้ผู้ติดเชื้อ “โควิด” ต่อเนื่องวันที่ 2 ป่วยสะสมคงที่ 3,135 ราย ไม่มีเสียชีวิต
ไทยเฮ! "พญ.พรรณประภา ยงค์ตระกูล" ผู้ช่วยโฆษก ศบค. เผยยอดผู้ติดเชื้อ "โควิด" เป็นศูนย์ราย ต่อเนื่องวันที่ 2 ป่วยสะสมคงที่ 3,135 คน ไม่มีเสียชีวิต
ไทยเฮ! "พญ.พรรณประภา ยงค์ตระกูล" ผู้ช่วยโฆษก ศบค. เผยยอดผู้ติดเชื้อ "โควิด" เป็นศูนย์ราย ต่อเนื่องวันที่ 2 ป่วยสะสมคงที่ 3,135 คน ไม่มีเสียชีวิต
16 มิ.ย. 2563

พญ.พรรณประภา ยงค์ตระกูล ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 16 มิ.ย.63 เมื่อเวลา 11.30 น.ที่ผ่านมา ที่กระทรวงสาธารณสุข
โดยระบุว่า วันนี้สถานการณ์ผู้ติดเชื้อโควิด-19 ในประเทศติดเชื้อเป็นศูนย์ราย ทำให้จำนวนผู้ติดเชื้อยืนยันสะสม คงที่ 3,135 ราย จำแนกเป็นผู้ติเฝดเชื้อในประเทศ 2,444 ราย และผู้ติดเชื้อที่อยู่ในสถานที่กักกันที่รัฐจัดให้ หรือ State Quarantine 198 ราย รักษาหายเพิ่ม 6 ราย รักษาหายแล้ว 2,993 ราย ยังรักษาอยู่ 84 ราย ไม่มีผู้เสียชีวิต ยอดรวมผู้เสียชีวิตยังคงอยู่ที่ 58 ราย